നിലത്ത് വീണാൽ പൊട്ടാത്ത ഡിസ്പ്ലേയുള്ള ഫോൺ എന്നതാണ് മോട്ടോറോള വിപണിയിലെത്തിച്ച ' മോട്ടോ എക്സ് ഫോഴ്സ് ' . കേടുപാട് സംഭവിക്കാത്ത 5.4 ഇഞ്ച് ക്യൂഎച്ച്ഡി സ്ക്രീനോടെയാണ് ഈ ഫോൺ വിപണിയിലെത്തിയത് . വേരിസോണിനായി മോട്ടോറോള പുറത്തിറക്കിയ മോട്ടോ ഡ്രോയ്ഡ് - 2 വിൻറെ ഗ്ലോബൽ വേരിയൻറാണ് മോട്ടോ എക്സ് ഫോഴ്സ് അറിയപ്പെടുന്നത് . 3 ജിബി എൽപിഡിഡിആർ4 റാമും 32 ജി ബി ആന്തരിക സ്റ്റോറേജുമുള്ള ഫോണിന് ഇന്ത്യൻ 4 ജി ബാൻഡുകളെ പിന്തുണയ്ക്കാൻ ശേഷിയുണ്ട് . 32 ജി ബി ആന്തരിക സ്റ്റോറേജ് വേരിയൻറിനോടൊപ്പം 64 ജി ബിയുടെ മറ്റൊരു വേരിയന്റും മോട്ടോ എക്സ് ഫോഴ്സ് പുറത്തിറക്കിരുന്നു . 32ജി ബി വേരിയൻറ് 49,999 രൂപയ്ക്കും 64 ജി ബി വേരിയൻറ് 53,999 രൂപയ്ക്കുമാണ് ഫെബ്രുവരിയിൽ മോട്ടോറോള വിപണിയിൽ എത്തിച്ചത് . ഇപ്പോൾ ഈ രണ്ടു മോഡലുകളും പരിമിതകാല ഓഫർ എന്ന നിലയിൽ വൻ വിലക്കുറവോടെ പ്രമുഖ ഇ - കൊമേഴ്സ് പോർട്ടലായ ഫ്ലിപ്കാർട്ടിൽ നിന്നും വാങ്ങാൻ കഴിയും . ഫ്ലിപ്കാർട്ടിൽ മോട്ടോ എക്സ് ഫോഴ്സ് 32ജി ബി വേരിയന്റ് 15,000 രൂപ വിലക്കുറവിൽ 34,999 രൂപയ്ക്കും 64 ജിബി വേരിയന്റ് 16,000 രൂപ വിലക്കുറവിൽ 37,999 രൂപയ്ക്കുമാണ് ഇപ്പോൾ വാങ്ങാൻ സാധിക്കുന്നത് . പരിമിതകാല ഓഫർ എന്ന നിലയ്ക്കാണ് ഈ ഓഫർ അവതരിപ്പിച്ചിരിക്കുന്നതെങ്കിലും എന്ന് വരെയാണ് ഓഫർ എന്നതിനെക്കുറിച്ച് ഫ്ലിപ്കാർട്ടോ മോട്ടോറോളയോ യാതൊരു സൂചനയും നൽകിയിട്ടില്ല . വിലക്കൂടുതൽ കാരണം ഈ സവിശേഷ ഫോൺ വാങ്ങാൻ മടിച്ച പലരും അവസരം മുതലാക്കുമെന്നു കരുതാം .